CELEX: 32016R2244
Language: hu
Date: 2016-12-13 00:00:00
Title: A Bizottság (EU) 2016/2244 végrehajtási rendelete (2016. december 13.) az 1979/2006/EK rendeletnek a Kínából származó tartósított gombára vonatkozó behozatali vámkontingens tekintetében történő módosításáról

14.12.2016   
            
            
               HU
            
            
               Az Európai Unió Hivatalos Lapja
            
            
               L 339/4
            
         A BIZOTTSÁG (EU) 2016/2244 VÉGREHAJTÁSI RENDELETE
   (2016. december 13.)
   az 1979/2006/EK rendeletnek a Kínából származó tartósított gombára vonatkozó behozatali vámkontingens tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/1972/EGK, a 234/1979/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a) pontjára,
   mivel:
   
               (1)
            
            
               Az 1979/2006/EK bizottsági rendelet (2) vámkontingenseket nyit meg a 0711 51 00, 2003 10 20 és 2003 10 30 („tartósított gombák”) KN-kód alá tartozó, az Agaricus nemzetségbe sorolt tartósított gombákra vonatkozóan, és rendelkezik e kontingensek kezeléséről
            
         
               (2)
            
            
               A (EU) 2016/243 tanácsi határozattal (3) jóváhagyott, az Európai Unió és a Kínai Népköztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáin szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodás 650 tonnával (nettó lecsöpögtetett tömeg) megnövelte a Kínából származó tartósított gombákra vonatkozó uniós vámkontingenst.
            
         
               (3)
            
            
               A vámkontingens keretében megítélt mennyiség növekedését meg kell jeleníteni az 1979/2006/EK rendelet I. mellékletében.
            
         
               (4)
            
            
               Az 1979/2006/EK rendeletet ezért ennek megfelelően módosítani kell.
            
         
               (5)
            
            
               A Tanács 2016. október 18-án jóváhagyta az Európai Unió és a Kínai Népköztársaság közötti megállapodást (4). Az 1979/2006/EK rendelet 8. cikkének (1) bekezdése szerint az importőröknek engedélykérelmeiket január első öt munkanapja alatt kell benyújtaniuk. Ezért helyénvaló, hogy ez a rendelet 2017. január 1-jétől legyen alkalmazandó.
            
         
               (6)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
            
         ELFOGADTA EZT A RENDELETET:
   1. cikk
   Az 1979/2006/EK rendelet módosítása
   Az 1979/2006/EK rendelet I. mellékletének helyébe e rendelet mellékletének szövege lép.
   2. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   E rendeletet 2017. január 1-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 13-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Bizottság 1979/2006/EK rendelete (2006. december 22.) a vámkontingenseknek a harmadik országokból importált tartósított gomba tekintetében történő megnyitásáról és kezeléséről (HL L 368., 2006.12.23., 91. o.).
   
      (3)  A Tanács (EU) 2016/243 határozata (2016. február 12.) az Európai Unió és a Kínai Népköztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáján szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodásnak Európai Unió nevében történő aláírásáról (HL L 45., 2016.2.20., 12. o.).
   
      (4)  A Tanács (EU) 2016/1885 határozata (2016. október 18.) az Európai Unió és a Kínai Népköztársaság között az 1994. évi Általános Vám- és Kereskedelmi Egyezmény (GATT) XXIV. cikkének 6. pontja és XXVIII. cikke alapján, a Horvát Köztársaság engedményes listáin szereplő engedményeknek ezen ország Európai Unióhoz való csatlakozása során történő módosítására vonatkozóan, levélváltás formájában létrejött megállapodás megkötéséről (HL L 291., 2016.10.26., 7. o.).
   
      MELLÉKLET
      
         
            „I. MELLÉKLET
            Az 1. cikk (1) bekezdésében említett vámkontingensek tonnában (töltőtömeg) megadott mennyisége, tételszámai és alkalmazási időszaka
            
                        Származási ország
                     
                     
                        Tételszámok
                     
                     
                        Január 1-jétől minden év december 31-ig
                     
                  
                        Kína
                     
                     
                        Hagyományos importőrök: 09.4157
                     
                     
                        30 400 
                     
                  
                        Új importőrök: 09.4193
                     
                  
                        Egyéb harmadik országok
                     
                     
                        Hagyományos importőrök: 09.4158
                     
                     
                        5 030 ”
                     
                  
                        Új importőrök: 09.4194